ai4bharat/Pralekha huggingface dataset:
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 219.04 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 5,03,576 ٹیکے لگائے گئے۔
ہندوستان میں سردست زیر علاج مریضوں کی تعداد 27,374 ہے۔
فی الحال زیر علاج مریضوں کی شرح 0.06 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 2,654 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,60,198 ہوگئی ہے۔
پچھلے 24 گھنٹوں کے دوران 1,957 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.71 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.74 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,76,125 ٹیسٹ کئے گئے۔
پنچایتی راج کی وزارت
مرکزی وزیر مملکت  شری کپل موریشور پاٹل نے 'ہر گھر ترنگا' پروگرام کے ایک حصے کے طور پر پونے کے تاریخی آغا خان محل اور باپو بھون  میں قومی پرچم لہرایا
مجاہدین آزادی، ان کے اہل خانہ اور شہداء کے کنبوں کو اعزازات سے نوازا
پنچایتی راج کے مرکزی وزیر مملکت جناب کپل موریشور پاٹل نے آج بھارت کی آزادی کے 75 سال پورےہونے کے موقع پر، آزادی کا امرت مہوتسو کے حصے کے طور پر حب الوطنی پر مبنی مہم ’’ہر گھر ترنگا‘‘ ابھیان کا جشن منانے کی غرض سے پنے کے تاریخی مقامات، آغا خان پیلیس اور باپو بھون  میں قومی پرچم لہرایا۔ اس موقع پر انہوں نے مجاہدین آزادی ، ان کے اہل خانہ اور شہیدوں کے کنبوں کو اعزاز ات سے نوازا۔ اس موقع پر مہاراشٹر کے وزیراعلی جناب چندرکانت پاٹل اور دیگر ممتاز شخصیات موجود تھیں۔
جناب کپل موریشور پاٹل نے سب سے پہلے آغا خان پیلس میں مہاتما گاندھی کے کلشوں اور کستوربا گاندھی اور مہادیو بھائی دیسائی کی سمادھی پر خراج عقیدت پیش کیا۔ اس کے بعد آغا خان پیلیس کی فصیل پر قومی پرچم لہرایا گیا اور قومی ترانہ گایا گیا۔ آغا خان پیلس کمپلیکس میں پنچایتی راج کے مرکزی وزیر مملکت نے تقریباً 50 مجاہدین آزادی ، ان کے اہل خانہ اور شہداء کے کنبوں کو مومنٹوس اور شالیں پیش کر کے ان کی عزت افزائی کی ۔
اس موقع پر اظہار خیال کرتے ہوئے جناب پاٹل نے کہا کہ قوم ہمیشہ ان عظیم انسانوںاور سورماؤں کا شکر گزار رہے گی جنہوں نے ملک کی آزادی کے لیے اپنی جانیں قربان کردیں۔ مجاہدین آزاد ی کے اس قرض کوکبھی ادا نہیں کیا جا سکے گا۔ جناب پاٹل نے کہا کہ ’ایک بھارت – شریشٹھ بھارت‘ مہم کے ذریعے وزیر اعظم جناب نریندر مودی نے آزادی کا امرت مہوتسو کے دوران سبھی ہم وطنوں کو ایک دھاگے میں پرونے کا کام کیا ہے۔
جناب پاٹل نے کہا کہ وزیر اعظم جناب نریندر مودی ،گرام سوراج کے نفاذ کا کام کپورا کر رہے ہیں جس کا خواب مہاتما گاندھی نے دیکھا تھا۔ گزشتہ 8 برسوں میں پنچایتی راج کی وزارت کے توسط سے ملک کی دیہی ترقی کی سمت میں اہم کام انجام دیئے گئے ہیں ۔ انہوں نے سبھی لوگوں سے اپیل کی کہ وہ 13 سے 15 اگست 2022 تک اپنے گھروں کی چھتوں پر قومی پرچم لہرا کرہرگھر ترنگا مہم کو کامیاب بنائیں۔
مہاراشٹر کے وزیر جناب چندرکانت پاٹل نے کہا کہ حکومت نے 'ہر گھر ترنگا' پروگرام کو ایک مہم کے طور پر لیا ہے۔ ہر گھر ترنگا مہم کے تئیں لوگوں میں بے پناہ جوش و خروش پایا جاتا ہے اور جگہ جگہ حب الوطنی کا مکمل مظاہرہ ہورہا ہے ۔
آغا خان پیلس میں منعقدہ اس پروگرام میں 500 سے زائد سرکردہ افرادموجود تھے۔ گاندھی میموریل ٹرسٹ کی محترمہ نیلم مہاجن نے اپنے خطاب میں آغا خان پلیس اور گاندھی جی کی رہائش گاہ کی تاریخ کے بارے میں ایک جھلک پیش کی۔
جناب کپل میوریشور پاٹل نے بعد میں باپوبھون  کےمقام پر بابائے قوم مہاتما گاندھی کے مجسمے پر گلہائے عقیدت نذر کئے اور وہ اس کمرے میں بھی گئے جہاں مہاتما گاندھی رہتے تھے، پرچم کشائی کے بعد، پنچایتی راج کے مرکزی وزیر مملکت جناب کپل موریشور پاٹل نے لگ بھگ 25مجاہدین آزادی، ان کے اہل خانہ اور شہیدخاندانوں کے ارکان کو اعزازات سے نوازا ، اس کے علاوہ نیشنل انسٹی ٹیوٹ آف نیچروپیتھی کے ڈائریکٹر ڈاکٹر ستیہ لکشمی نے باپوبھون کے تاریخی حقائق سے واقف کرایا۔
امور خارجہ کی وزارت
کابینہ نے پرتگالی جمہوریہ میں کام کرنے کے لئے بھارتی شہریوں کے تقرر سے متعلق بھارت اور پرتگال کے درمیان معاہدے کو منظوری دی
نئی دہلی، 8 ستمبر 2021، وزیراعظم جناب نریندر مودی کی صدارت میں مرکزی کابینہ نے حکومت جمہوریہ ہند اور جمہوریہ پرتگال کی حکومت کے درمیان پرتگالی جمہوریہ میں کام کرنے کے لئے بھارتی شہریوں کے تقرر سے متعلق ایک معاہدے پر دستخط کئے جانے کو منظوری دی۔
تفصیلات:
موجودہ معاہدہ سے بھارت اور پرتگال کے درمیان بھارتی ورکرز کو بھیجے جانے اور تسلیم کئے جانے سے متعلق شراکت داری اور تعاون کے لئے ایک ادارہ جاتی میکانزم قائم ہوگا۔
نفاذ کی حکمت عملی:
اس معاہدے کے تحت ایک مشترکہ کمیٹی قائم کی جائے گی جو اس کے نفاذ کی نگرانی کرے گی۔
اثر:
پرتگال کے ساتھ اس معاہدے پر دستخط کئے جانے سے بھاری مہاجر ورکرز کے لئے ، خصوصی طور پر ان بہت سے بھارتی ورکرز کے معاملے میں جو کووڈ۔ 19 عالمی وبا کے بعد بھارت واپس لوٹ آئے ہیں، یوروپی یونین کے ایک رکن ملک میں ایک نئے مقام کا اضافہ ہوگا۔اس سے ہنر مند بھارتی ورکرز اور پروفیشنلز کے لئے نئے مواقع پیدا ہوں گے۔ اس معاہدے کی تکمیل سے پرتگال اور بھارت ، بھارتی ورکز کے تقرر کے لئے ایک رسمی انتظام کریں گے۔
فوائد:
بھارتی ورکرز کے لئے پرتگال میں کام کرنے کے مواقع میں اضافہ ہوگا۔معاہدے میں مجوزہ حکومت سے حکومت تک کے میکانزم سے دونوں جانب سے زیادہ سے زیادہ مدد کے ساتھ ورکرز کے آنے جانے کا کام آسان ہوجائے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-8780
(
اسٹیل کی وزارت
اسکولی بچوں نے آر آئی این ایل اکونگرم ٹاؤن شپ میں وشاکھا وملا ودیالئیم کے مقام پر قومی پرچم کشائی کی تقریب کے ذریعہ اپنے حب الوطنی کے جذبہ کا مظاہرہ کیا
اکونگرم ٹاؤن شپ آج حب الوطنی کے جوش و جذبے سے شرابور ہوگیا ۔ آزادی کے امرت مہوتسو کے حصہ کے طور پر آر آئی این ایل ، وشاکھاپٹنم اسٹیل پلانٹ کے وشاکھا ومالا ودیالئیم کےاحاطے میں ایک قومی پرچم کی تقریب منعقد ہوئی۔
اس تقریب کے مہمان خصوصی کارپوریٹ سماجی ذمہ داری  ، آر آئی این ایل کے جنرل منیجر جناب اے اشوک نے وشاکھا ومالا ودیالئیم کے ذریعہ منعقد کیے گئے حب الوطنی کے پروگرام کی ستائش کی۔
پرنسپل سسٹر لینسی کی رہنمائی میں منعقدہ اس پروگرام میں تقریباً 2000 طلباء اور اسکول کےعملے کے ارکان نے شرکت کی ۔
لگ بھگ 2000 طلباء نے ایک 300 فٹ طویل قومی پرچم کے ساتھ اسکول سے آر آئی این ایل ’اکو نگرم ٹاؤن شپ میں واقع تیلگو تھلی مجسمہ تک ایک زبردست ریلی نکالی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 199.01 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 6.77 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,99,01,83,135
|
|
بچی ہوئی خوراکیں
|
|
6,77,44,140
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 199.01 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 6.77 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
سٹرک ٹرانسپورٹ اور شاہراہوں کی وزارت
گڈکری: ’آتم نبربھر بھارت‘ کے پس پشت اپنی بر آمدات میں اضافہ کرنے اور در آمدات کے لئے ہندوستانی متبادل تلاش کرنے کا جذبہ کار فرما ہے
نئی دہلی،20؍ جون : روڈ ٹرانسپورٹ اینڈ ہائی ویز اور بہت چھوٹے، چھوٹے اور درمیانی کاروباروں کے وزیر جناب نتن گڈکری نے کہا ہے کہ ’آتم نبربھر بھارت‘ کے پس پشت اپنی بر آمدات میں اضافہ کرنے اور جو کچھ ہم در آمدکرتے ہیں اس کے لئے ہندوستانی متبادل تلاش کرنے کا جذبہ کار فرما ہے۔ ’ویژن انڈیا‘ کے عنوان پر منعقدہ روٹری ڈسٹرکٹ کانفرنس 21-2020  سے خطاب کرتے ہوئے جناب گڈکری نے کہا کہ محترم وزیراعظم جناب نریندر مودی جی کی قیادت میں حکومت نے اگلے پانچ برسوں میں ہندوستان کے ایک پانچ ارب ڈالر کی معیشت بن جانے کا ہدف طے کیا ہے۔ وزیر موصوف نے کہا کہ سب کا ساتھ سب کا وکاس کے فلسفے پر عمل کرتے ہوئے اور گرمجوشانہ اقدامات کے ساتھ، حکومت کا مقصد سرمایہ کاری کا فروغ ، معاشی ترقی اور روز گار کے زیادہ مواقع پیدا کرنا ہے۔ جناب گڈکری نے کہا کہ آسان اور سب کو شامل کرنے والے معینہ مدت پر مبنی فیصلہ سازی کے عمل کے ساتھ ، شفاف اور ترقی پر مبنی ماحولیاتی نظام ایک خوشگوار ، حوشحال، مضبوط اور ایک آتم نربھر بھارت کے سلسلے میں معاون ثابت ہوگا۔
وزیر موصوف نے پیٹرول اور ڈیزل کے مقابلے پر ایتھنول اور حیاتیاتی ایندھن جیسے سستے اور بہتر متبادل کے استعمال کی حمایت کی۔ انہوں نے کہا کہ زراعت کو توانائی اور بجلی کی طرف منتقل کرنا بہت اہمیت کا حامل ہے، جس کے نتیجے کے طور پر آلودگی میں کمی آئے گی اور کسانوں کو اچھی قیمتیں ملیں گی اور ملک بھر میں زراعت پر مبنی صنعتوں کا قیام ہوگا۔ جناب گڈکری نے کھاد کی کاشتکاری کی حمایت کرتے ہوئے کہا کہ ہندوستان کو اپنی زرعی پیداوار کو پوری دنیا میں برآمد کرنا چاہئے۔
وزیر محترم نے کہا کہ ایتھنول اور حیاتیاتی ایندھن کے استعمال کی ہمت افزائی کے نتیجے کے طور پر ہندوستانی معیشت میں ترقی ہوگی ، کیو نکہ ملک میں اس وقت چاول کا اضافی ذخیرہ ، مکئی کا اضافی ذخیرہ، چینی اور گیہوں کے اضافی ذخرے موجود ہیں۔ انہوں نے اس بات کی طرف بھی اشارہ کیا کہ ’میک ان انڈیا‘ کو فروغ دے کر، سائنس و ٹیکنا لوجی اور اختراع میں بہتری لاکر اور کاروبار کرنے میں سہولیات مہیا کرکے حکومت کسانوں کی آمدنی کو دو گنا کرنے کی سمت میں کام کر رہی ہے۔ وزیر موصوف نے کہا کہ آنے والے 8 سے 10 دن کے اندر اندر آٹو موبائل کی صنعت کے لئے فلیکس بایو فیول تیار کرنا لازمی قرار دے دیا جائے گا۔ انہوں نے کہا کہ ایتھنول پیٹرول کے مقابلے میں بہتر ایندھن ہے، کیونکہ یہ در آمد کا متبادل، سستی قیمت والا، آلودگی سے پاک اور گھریلو طور پر تیار کیا گیا ہے۔
جناب گڈکری نے کہا کہ ایم ایس ایم ای شعبے نے اگلے پانچ برسوں کے دوران 5 کروڑ مزید ملازمتیں پیدا کرنے کا ہدف طے کردیا ہے۔ آخر میں وزیر موصوف نے خود کو لائف ٹائم اچیومنٹ ایوارڈ سے سرفراز کئے جانے کے لئے روٹری کا شکریہ ادا کیا۔
مکمل پروگرام کے لئے لنک : https://www.youtube.com/watch?v=4y4uOwzqpBc
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5711
(Visitor Counter : 116
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں193.53کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا9.70کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
9,70,62,185
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں9.70 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت اطلاعات ونشریات
صدر جمہوریہ ہند رام ناتھ کووند نے، جمہوریہ ہند کے صدور سے متعلق تین کتابوں کا اجراء کیا
اطلاعات ونشریات کے مرکزی وزیر جناب انوراگ ٹھاکر نے آج ڈائریکٹوریٹ آف پبلی کیشنز ڈویژن کے ذریعہ شائع کی گئیں تین کتابوں کا اجراء کیا۔ اجراء کے موقع پر وزیر موصوف نے کتابوں کی پہلی کاپی صدر جمہوریہ ہند جناب رام ناتھ کووند کو پیش کی، اس موقع پر نائب صدر جمہوریہ ایم وینکیا نائیڈو ، منتخب صدر محترمہ دروپدی مرمو اور وزیراعظم جناب نریندر مودی موجود تھے۔ تینوں کتابوں کے نام درج ذیل ہیں:
- موڈس، مومینٹس اینڈ میموریز – بھارت کے سابق صدور  ایک تاریخ تصاویر میں۔
- فرسٹ سیٹیزن – صدر رام ناتھ کووند کی مدت کار کا ایک تصویری ریکارڈ۔
- انٹر پریٹنگ جیو میٹرکس - راشٹرپتی بھون کی فلورنگ۔
پہلی کتاب ایک تصویری تاریخ ہے، جس میں ڈاکٹر راجندر پرساد سے لے کر جناب پرنب مکھرجی تک ، بھارت کے تمام صدور کی مدت کار کا احاطہ کیا گیا ہے اور اس میں راشٹرپتی بھون آرکائیو سے لئے گئے نادر ونایاب فوٹو گرافس بھی شامل ہیں۔ یہ فوٹو گرافس تاریخ سازی میں ہمارے صدور کی ذاتی اور عوامی زندگی کے چند منفرد پہلوؤں پر روشنی ڈالتے ہیں۔
دوسری کتاب صدر جناب رام ناتھ کووند کی مدت کار کے لئے وقف ہے اور اس میں جناب کووند کے گاؤں اور ان کے اسکول کے ایام سے فوٹو گراف لئے گئے ہیں۔ اس کتاب میں اپنے گاؤں سے راشٹرپتی بھون تک کے ، اُن کے سفر کی جھلک پیش کی گئی ہے اور اس سے قارئین کو یہ سبق ملتا ہے کہ کس طرح ایک معمولی گھرانے کا لڑکا بھارت سب سے اونچے عہدے پر پہنچا۔
تیسری کتاب چنڈی گڑھ کالج آف آرکیٹیکچر کے ذریعہ مرتب کردہ ایک تصویری کتاب ہے، جس میں راشٹرپتی بھون کی اپنی قسم کی منفرد اور تاریخی فلورنگ کو دکھا گیا ہے، جس میں ڈیزائن اور نادر ونایاب پتھروں کے استعمال کو دکھا یا گیا ہے۔ جیو میٹریکل پس منظر میں نقش کئے گئے پھولوں کے نمونوں کا خصوصی مطالعہ بھی کیا گیا ہے۔ اس کتاب میں ہنر مندوں کی بہترین کاری گری کو دکھایا گیا ہے، جنہوں نے اس رہائش گاہ کی تعمیر کے لئے 18 سال بے تکان محنت کی۔ فرش کے شاندار ڈیزائن، جو کہ ایک دوسرے سے مختلف ہیں، کتاب کی قدر وقیمت میں مزید اضافہ کرتے ہیں۔
وزارت کے پبلی کیشنز ڈویژن کے ذریعہ شائع شدہ یہ تین کتابیں بھارت کے صدور اور صدر جمہوریہ ہند کی تاریخی رہائش گاہ سے متعلق کتابوں کی کُل تعداد میں اضافہ کرتی ہے، جن کی تعداد اب 17 ہو گئی ہے۔
ڈائریکٹوریٹ آف پبلی کیشنز ڈویژن  کو بھارت کی ثقافت ، تاریخ ، ہمارے جنگ آزادی کے مجاہدین آزادی ، اور ہماری متنوع کثیر ثقافتی ، کثیر علاقائی ملک کے بہت سے دیگر شعبوں کے بارے میں کتابیں شائع کرنے کا کام سپرد کیا گیا ہے۔ پبلی کیشنز ڈویژن 81 برسوں سے اشاعت کے کاروبار میں مصروف ہے اور اس نے بچوں اور بزرگوں دونوں کے لئے کم قیمت پر کتابیں شائع کرتے ہوئے اس میدان میں اپنے لئے ایک الگ مقام پیدا کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-8085
(Visitor Counter : 167
وزارت دفاع
آئی این ایس تلوار نے کٹ لاس ایکسپریس-21 مشق میں بھارتی بحریہ کے ذریعہ وی بی ایس ایس ٹریننگ کا انعقاد کیا
بھارتی بحریہ کا جہاز تلوار، کینیا میں 26 جولائی سے 6 اگست تک منعقد ہورہی کثیر ملکی بحری مشق – کٹ لاس ایکسپریس 2021  میں حصہ لے رہا ہے۔ مومباسا میں 28-26 جولائی تک منعقد ہ بندرگاہ سے متعلق مرحلے میں بھارتی بحریہ کے میرین کمانڈوز کی ایک ٹیم  نے کینیا، جبوتی، موزمبیق، کیمرون کی بحری افواج اور جارجیا کی کوسٹ گارڈ کے اہلکاروں کی ٹریننگ کا انعقاد کیا۔ ایم اے آر سی او ایس نے اس مشق کے دوران اس میں حصہ لینے والی غیر ملکی بحریہ کے ملاحوں کے ساتھ دورہ کرنے ، سوار ہونے، تلاش کی کارروائی انجام دینے اور ضبطگی سے متعلق کارروائیوں  کو انجام دینے میں اپنے بہترین طورطریقوں کا مظاہرہ کیا۔ یہ مشق مومباسا میں بنداری میری ٹائم اکیڈمی میں منعقد ہوئی تھی۔
کٹ لاس ایکسپریس فوجی مشق کا مقصد علاقائی اشتراک، بحری حدود سے متعلق بیداری میں اضافہ کرنا اور بہترین طور طریقوں سے ایک دوسرے کوواقف کرانا ہےتاکہ مغربی بحرہندمیں ناجائز بحری سرگرمیوں سے نمٹنے کی غرض سے امریکہ، مشرقی افریقہ اور مغربی بحرہند کے ملکوں کے مابین صلاحیتوں اور تال میل میں اضافہ کیا جاسکے۔
خواتین اور بچوں کی ترقیات کی وزارت
خواتین کے لئے سکھی کیندروں کا قیام
نئی دہلی،30 مارچ 2022/
حکومت یکم اپریل 2015 سے نربھیا فنڈ کے تحت ون اسٹاپ سینٹر  اسکیم ، جسے سکھی ون اسٹاپ سینٹرز کے نام سے جانا جاتا ہے، پورےملک میں نافذ کررہی ہے ، جس کا مقصد ایک ہی چھت کے نیچے متعدد خدمات جیسے پولیس کی سہولت، طبی امداد قانونی امداد اور مشاورت /کاؤنسلنگ، تشدد سے متاثرہ خواتین کو نفسیاتی سماجی مشاورت، نجی اور عوامی دونوں جگہوں پر ، کےساتھ مربوط سہارا اور مدد فراہم کرنا ہے۔ اسکیم کے تحت مرکزی حکومت او ایس سیز کے قیام کے لئے اضلاع کو براہ راست سو فی صد مالی امداد فراہم کرتی ہے ۔
اب تک 36 ریاستوں / یوٹیز میں 733 او ایس سیز کے قیام کے لئے منظوری دی گئی ہے ، جس میں سے 704 نے 35 ریاستوں /یوٹیز میں کام کرنا شروع کردیا ہے، ان مراکز میں پورے ملک میں 4.93 لاکھ خواتین کو مدد فراہم کی جاتی ہے۔ ریاست اتراکھنڈ میں، 13 او ایس سی ہیں جو ریاست کے 13اضلاع میں کام کررہے ہیں۔ ان مراکز نے 5032 خواتین کی اب تک مدد کی ہے۔
یہ معلومات خواتین اور بچوں کی بہبود کی مرکزی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں دی۔
ش ح۔ ش ت۔ج
Uno-3502
(Visitor Counter : 70
نائب صدر جمہوریہ ہند کا سکریٹریٹ
نائب صدر جمہوریہ کی اونم کے موقع پر عوام کو مبارکباد
نئی دہلی 20 اگست 2021: نائب صدر جناب ایم وینکیا نائیڈو نے اونم کے موقع پر عوام کو مبارکباد دی ہے۔ ان کے پیغام کا متن درج ذیل ہے۔’’
اونم کے مبارک موقع پر میں اپنے ملک کے عوام کو پرجوش مبارکباد اور نیک تمنائیں پیش کرتا ہوں۔
اونم ہمارے ملک کے مختلف حصوں میں فصل کی کٹائی کے آغاز کی علامت ہے اور قدرت کی قوت اور وسعت کو منانے کا موقع ہے۔ کیرلا کے ایک قدیم تہوار کے طور پر اونم داستانی شہرت یافتہ راجہ مہابلی کی یاد میں احترام کے طور پر منایا جاتا ہے۔ پھولوں کا یہ رنگا رنگ تہوار خاندان اور دوستوں کے ساتھ مل کر روایتی کھیلوں، موسیقی اور رقص کا لطف لینے کا موقع ہے۔
میں اپنے شہریوں سے اپیل کرتا ہوں کہ وہ کووڈ سے متعلق ضابطوں کی پابندی کے ساتھ یہ تہوار منائیں۔ میں دعا کرتا ہوں کہ یہ تہوار ہمارے ملک میں امن، خوشحالی اور مسرت کا نقیب ہو۔
پیغام کا ہند ی متن درج ذیل ہے:
“मैं ओणम के पावन अवसर पर अपने सभी देशवासियों को हार्दिक बधाई और शुभकामनाएं देता हूं।
ओणम, हमारे देश के विभिन्न भागों में फसल-कटाई के मौसम की शुरूआत का प्रतीक है और यह प्रकृति की प्राणशक्ति तथा प्रचुरता के मनाने का अवसर है। केरल के प्राचीन त्यौहार के रूप में ओणम, पौराणिक राजा महाबली की स्मृति के सम्मान में मनाया जाता है। फूलों का यह रंगारंग त्यौहार परिवार और मित्रों के लिए एक साथ मिलकर परम्परागत खेलों, संगीत और नृत्य का आनंद उठाने और शानदार प्रीतिभोज 'ओनासद्या' का लुत्फ उठाने का अवसर है।
मैं अपने नागरिकों से कोविड स्वास्थ्य और स्वच्छता नयाचारों की अनुपालना करते हुए त्यौहार मनाने का आग्रह करता हूं। मैं कामना करता हूं कि यह त्यौहार हमारे देश में शांति, समृद्धि और खुशी लेकर आए।“
یو پی ایس سی
مشترکہ دفاعی خدمات امتحان-2018،فائنل نتائج کا اعلان
نئی دہلی، 02مئی / درج ذیل 100ان امیدواروں کی فہرستیں ہیں جنہوں نے یونین پبلک سروس کمیشن کے ذریعہ مشترکہ دفاعی خدمات امتحان،2018 اور وزارت دفاع کے سروسیز سلیکشن بورڈ کے ذریعے منعقدہ انٹر ویو کی بنیاد پر کامیابی حاصل کی ہے ۔ ان امیدواروں کو 147 ویں  کورس آف انڈین ملٹری اکیڈمی ، دہرہ دون؛ انڈین نیول اکیڈمی ،ایزی مالا، کیرالا اور ایئر فورس اکیڈمی ،حیدرآبادٹریننگ کورس یعنی نمبر 206 ایف  کورس میں داخلہ حاصل ہوگا۔
مختلف کورسوں کی تینوں فہرستوں میں کچھ عام  امیدوار ہیں ۔
حکومت نے انڈین ملٹری اکیڈمی  حاصل کرنے والوں کےلئے ریزروڈ کے لئے 100 امیدواروں کی اسامیاں نکالی تھیں ، جن میں سے 45 انڈین نیول اکیڈمی ، ایزی مالا، کیرالا ایگزیکٹیو ہائیڈرو بشمول 106 سامیاں این سی سی ’سی ‘سرٹیفکیٹ  حاصل کرنے والوں کے لئے ریزروڈ اور 32 اسامیاں ،ایئرفورس اکیڈمی ،حیدرآباد[03 اسامیاں این سی سی ’’سی ‘‘سرٹیفکیٹسحاصل کرنے والوں کے لئے ، این سی سی خصوصی داخلے کے ذریعہ ریزروڈ ہیں ]۔
کمیشن نے باالترتیب 2494، 1653 اور 582، تحریری امتحان میں کامیاب ہونے والے امیدواروں کے انڈین ملٹری اکیڈمی ، انڈین نیول اکیڈمی اور ایئرفورس اکیڈمی میں داخلے کی سفارش کی تھی۔ آرمی صدر دفتر کے ذریعہ منعقدہ ایس ایس بی ٹیسٹ کے بعد حتمی طور پر کامیاب امیدواروں کی کل تعداد مذکورہ بالا ہے۔
ان فہرستوں کو تیار کرتے وقت میڈیکل ایگزامنیشن کو ملحوظ خیال نہیں رکھا گیا ہے۔ ان کامیاب امیدواروں کی فوج کے صدر دفتر کے ذریعہ تاریخ پیدائش اور تعلیمی لیاقت کی تصدیق کا کام آرمی صدر دفتر کے ذریعہ بھی تکمیل کے عمل میں ہے۔ اس طرح ان تمام امیدواروں کی امیدواری ابھی بھی عارضی ہے۔ ان تمام امیدواروں سے درخواست ہے کہ وہ اپنے اوریجنل سرٹیفکیٹس آپ کی تاریخ پیدائش ؍تعلیمی لیاقت وغیرہ کی تصدیق کرتے ہوں نیز ان دستاویزات کی اٹیسٹیڈ فوٹو کاپی اپنی اولین ترجیح کے مطابق آرمی کے صدر دفتر ؍ بحریہ کے صدر دفتر ؍فضائیہ کے صدر دفتر پر ارسال کردیں ۔
اگر گھر کے پتے میں کوئی تبدیلی ہوئی ہے تو امیدواروں سے درخواست ہے کہ وہ اس کی جانکاری براہ راست آرمی صدر دفتر ؍ بحریہ صدر دفتر ؍ فضائیہ کے صدر دفتر پر فوری طور پر بھیجیں ۔
یہ نتائج، یوپی ایس سی کی ویب سائٹ http://www.upsc.gov.in.پر بھی دستیاب ہیں ۔ تاہم امیدواروں کے نمبروں ، کا اعلان مشترکہ دفاعی خدمات امتحان ،2018 کے لئے آفیسرس ٹریننگ اکیڈمی  کے حتمی نتائج کے اعلان کے بعد ویب سائٹ پر دستیاب کرائے جائیں گے۔
کسی بھی دیگر معلومات کے لئے ، امیدوار، کمیشن کے دفتر کے گیٹ نمبر’’سی ‘‘ کے نزدیک فیسی لٹی کاؤنٹر سے از خود رابطہ کر کے حاصل کر سکتے ہیں ۔ یا ٹیلفون نمبروں ۔011-23385271/011-23381125/011-23098543 پر کسی بھی ورکنگ دن میں 10:00 سے 17:00 بجے کے دوران حاصل کر سکتے ہیں ۔
مکمل فہرست دیکھنے کے لئے یہاں کلک کریں ۔
http://pibphoto.nic.in/documents/rlink/2019/may/p20195301.pdf
قانون اور انصاف کی وزارت
پریس بیان
بذریعہ نوٹفکیشن یکساں نمبر بتاریخ 27اگست 2021 صدر جمہوریہ ہندستان کے آئین کی دعفہ 223کے تحت اپنےاختیارات کا استعمال کرتے کرناٹک ہائی کورٹ کے سب سے سینئر جج جناب جسٹس ستیش چندرشرما اس ہائی کورٹ کے چیف جسٹس کے طور پر مقرر کرتے ہوئے خوشی محسوس کر رہے ہیں۔ اس کا اعلان اس تاریخ سے ہوگا جب ابھئے شرینواس اوکا سپریم کورٹ آف انڈیا کے جج کے طور پر مقرر ہونے کے بعد کرناٹک ہائی کورٹ کے چیف جسٹس کے عہدے سے دستبردار ہونگے ۔
<><><><><>
ش ح،ع س، ج
U.No. : 8361
(Visitor Counter : 65
وزارت دفاع
وائس ایڈمرل کرم بیر سنگھ بحریہ کےنئے سربراہ کا عہدہ سنبھالیں گے
نئی دہلی،23 مارچ حکومت نے ایسٹرن بحری کمان کے موجودہ فلیگ آفیسر کمانڈر اِن چیف  وائس ایڈمرل کرم بیر سنگھ کو بحریہ کا اگلا سربراہ مقرر کیا ہے۔ ان کی تقرری کا اطلاق 31 مئی 2019 کی سہ پہر سے ہوگا۔ بحریہ کے موجودہ سربراہ ایڈمرل سنیل لامبا اس روز سبکدوش ہو رہے ہیں۔
وائس ایڈمرل کرم بیر سنگھ کا یوم پیدائش 03 نومبر 1959 ہے۔ انہوں نے یکم جولائی 1980 میں ہندوستانی بحریہ کی ایگزیکیٹو برانچ سے اپنی خدمت کا آغاز کیا تھا۔
تقریبا 19 سال کی اپنی سروس کے اس طویل عرصے میں ان کا تقرر مختلف کمان، اسٹاف کی حیثیت سے ہوا ۔ وائس ایڈمرل کے سمندری کمان میں گائڈڈ میزائل ڈیسٹرائرز آئی این ایس رانا اور آئی این ایس دلّی شامل ہیں۔ انہوں نے فلیٹ آپریشن آفیسر کی حیثیت سے اپنی خدمات انجام دی اور مہاراشٹر و گجرات خطے کے فلیگ آفیسر کمانڈنگ بھی رہے۔ 2017 میں ایسٹر بحری کمان کے ایف او سی –ان-سی کا عہد سنبھالنے سے قبل وہ پروجیکٹ سی برڈ کے ڈائریکٹر جنرل ،ڈپٹی چیف آف نیول اسٹاف اور نائب بحریہ سربراہ رہے۔
وائس ایڈمرل کرم بیر سنگھ نے ڈیفینس سروسز اسٹاف کالج ، ولنگٹن سے گریجویشن کی ہے ۔ وائس ایڈمرل کرم بیر سنگھ کو پرم وششٹ سیوا میڈل  اور اَتی وششٹ سیوا میڈل  سے بھی نوازا گیا ہے۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1653,
(Visitor Counter : 46
امور داخلہ کی وزارت
جموں وکشمیر تشکیل نول  آرڈر -2020
نئی دہلی،یکم؍اپریل،وزارت داخلہ نے نو تشکیل شدہ مرکز کے زیر انتظام علاقہ جموں وکشمیر میں مرکزی قوانین کے نفاذ میں مزید آسانیاں پیدا کرنے کی غرض سے سابق ریاست جموں وکشمیر سے متعلق ریاستی قوانین کو اختیار کرنے اور ان میں تبدیلی لانے کی غرض سے ایک حکم نامہ جاری کیا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1430
(Visitor Counter : 197
وزارت دفاع
فضائیہ کے سربراہ نے نیشنل ڈیفنس اکیڈمی میں 136ویں کورس کی پاسنگ آؤٹ پریڈ کا جائزہ لیا
نئی دہلی،30مئی 2019؍فضائیہ کے سربراہ ایئر چیف مارشل بی ایس دھنووا ،پی وی ایس ایم ، اے وی ایس ایم، وائی ایس ایم، وی ایم، اے ڈی سی ،آج نیشنل ڈیفنس اکیڈمی کھڑک واسلا میں 136 ویں کورس کی پاسنگ آؤٹ پریڈ کے لئے جائزہ لینے والے افسر تھے۔
اکیڈمی سے مجموعی طورپر 291 کیڈٹس نے کھیتر پال پریڈ گراؤنڈ کے پورٹلز سے گزرتے ہوئے تعلیم وتربیت مکمل کی۔ان میں 218 میدانی فوجی کیڈٹس، 34 بحریہ کے کیڈٹس اور 39 فضائیہ کے کیڈٹس شامل ہیں۔ دوست ممالک افغانستان ، بھوٹان، تاجکستان، مالدیپ، ویتنام، سری لنکا اور پاپوا نیوگینی سے آئے ہوئے 15 کیڈٹس نے بھی اکیڈمی سے تعلیم مکمل کی۔
فضائیہ کے سربراہ نے پریڈ کا جائزہ لیا اور کورس مکمل کرنے والے کیڈٹس سے خطاب کیا، جس میں انہوں نے کیڈٹس کی غیر معمولی ڈرل اور ثابت قدمی کی تعریف کی۔انہوں نے پاسنگ آؤٹ کورس کے کیڈٹس اور ان کے والدین کو بھی مبارکباد دی۔انہوں نے اس فخر کا بھی ذکر کیا جو انہوں نے پریڈ کا جائزہ لیتے ہوئے محسوس کیا اور انہوں نے ایوارڈ حاصل کرنے والوں کا خصوصی طور پر ذکر کیا۔
‘کلو’ اسکواڈرن نے چیمپئن اسکواڈرن کا ‘چیفس آف اسٹاف بینر’کا اعزاز حاصل کیا جو کہ پریڈ کے دوران پیش کیا گیا۔
م ن۔ا گ ۔ن ع
U: 2234
(Visitor Counter : 62